जागरण संवाददाता, भुवनेश्वर। एशियन गेम्स में देश के लिए महिलाओं की सौ मीटर दौड़ में रजत पदक जीतने वाली धाविका दुती चांद को राज्य सरकार ने पुरस्कृत करने की घोषणा की है। मुख्यमंत्री नवीन पटनायक ने सोमवार को कहा है कि ओडिशा सरकार दुती चांद को डेढ़ करोड़ रुपये पुरस्कार स्वरूप प्रदान करेगी। दुती ने अपनी प्रतिभा की बदौलत न सिर्फ ओडिशा बल्कि पूरी दुनिया में भारत का नाम रोशन किया है। मुख्यमंत्री ने कहा है कि सौ मीटर दौड़ में देश के लिए यह गौरव दुती चांद ने दिलाया है।